จาก Project ในวิชา สู่การเป็น Startup - Innohubkku
จาก Project ในวิชา สู่การเป็น Startup
อะไรคือ wash easy
wash easy เป็น Application สำหรับบริการเครื่องซักผ้าไร้เหรียญ ที่มีระบบการตรวจสอบสถานะเครื่องว่างที่อยู่ใกล้เคียง และยังมีระบบการแจ้งเตือนเมื่อผ้าซักเสร็จ เหมาะกับคนรุ่นใหม่ในยุคนี้
เริ่มจากตอนที่พวกเราเรียนอยู่คณะวิทยาศาสตร์ สาขาคอมพิวเตอร์ปี 3 (2560) มีเพื่อนในกลุ่มชวนเข้าร่วมแข่งขันโครงการ Digital Innovation Startup Apprentice เลยคิดไอเดีย “เครื่องซักผ้าไร้เหรียญ” เข้าแข่ง ในตอนนั้นไอเดียของเราก็ได้รับรางวัล เราเลยมีแรงบันดาลใจที่อยากจะทำต่อเลยได้สานต่อเป็น Project จบในปีที่ 4 ระว่างที่ทำเราก็คิดว่าไอเดียนี้ทำให้เกิดเป็นธุรกิจจริงได้ เพราะส่วนตัวเรามีความฝันอยากมีธุรกิจเป็นของตัวเอง
ในตอนนั้นมีการเปิดรายวิชาผู้ประกอบการสร้างสรรค์ เลยได้ตัดสินใจลงเรียน เมื่อเรียนจบจึงเข้าแข่งขันในเวทีสตาร์ทอัพต่าง ๆ เรื่อยมา จนไอเดียของเราได้รับทุนสนับสนุนในการจัดตั้งบริษัทจากธนาคารออมสิน โครงการ depa Digital Startup Fund KKU และโครงการกองทุนพัฒนาผู้ประกอบการเทคโนโลยีและนวัตกรรม (Technology and Innovation-Based Enterprise Development Fund หรือ TED Fund) ในกระทรวงวิทยาศาสตร์และเทคโนโลยี และได้จดบริษัทอย่างเป็นทางการ เมื่อวันที่ 20 สิงหาคม 2561 ที่ผ่านมา
ชีวิตการเป็น startup
จากวันแรกจนถึงวันนี้ต้องยอมรับว่ามันไม่ใช้เรื่องง่ายเลย ทุกคนในทีมต้องทุ่มทั้งแรงกายแรงใจ เราเหมือนทำงาน 24 ชม. สิ่งที่คนส่วนใหญ่จะคิดคือการทำธุรกิจส่วนตัวจะทำให้คุณมีเวลาเป็นของตัวเองมากขึ้น คุณคิดผิด ความจริงแล้วการทำธุรกิจเราต้องให้เวลากับมันอย่างมาก เรียนรู้ผิด-ถูก รวมถึงการแก้ไขความผิดพลาดที่เกิดขึ้น เพราะการเริ่มต้นทำธุรกิจ ก็เปรียบเสมือนกับการที่เราปลูกต้นไม้ ต้องเริ่มตั้งแต่การศึกษาวิธีการปลูก เตรียมดิน ขุดหลุม รดน้ำ พวนดิน ใส่ปุ๋ย ต้องใส่ใจและใช้เวลา ระหว่างทางยังมีแมลงศัตรูพืช ที่ต้องฝ่าฟันไปให้ได้ เช่นเดียวกันกับธุรกิจ ที่ต้องเจออุปสรรค จากวันแรกที่เริ่มทำธุรกิจจนถึงวันนี้ปัญหาที่เราเจอ ส่วนใหญ่เป็นเรื่องการบริหารคน และ การพัฒนาสินค้า แต่เราโชคดีที่ได้อาจารย์ที่ปรึกษาทุกท่านที่คอยให้คำแนะนำ และพี่ๆ ทั้งจาก Innovation Hub KKU ที่คอยเป็นพี่เลี้ยงที่ได้ทุ่มเททั้งแรงกายแรงใจ จนเรากลายเป็น wash easy ในทุกวันนี้
ทำอย่างไรเมื่อท้อ
ความท้อเป็นเรื่องที่ทุกคนต้องเจอ เมื่อมีปัญหาเข้ามาเราสามารถท้อได้ แต่เราอย่าถอย เราต้องคิดถึงเป้าหมายที่เราตั้งไว้ แล้วค่อยๆใช้สติในการแก้ไขปัญหา โดยส่วนตัวของเราเมื่อเราท้อ เราจะขอกำลังใจจากคนที่รักเราไม่ว่าจะเป็น พ่อแม่ ครอบครัว ญาติพี่น้องเพื่อเพิ่มพลังใจให้กับเรา และเราจะบอกตัวเองเสมอว่าเราต้องทำให้พวกเขาเหล่านั้นภูมิใจให้ได้
เราเปิดให้บริการร้านสะดวกซัก wash easy อยู่ที่ฝั่งกังดาล มข. และเตรียมผลิตกล่องควบคุมเครื่องซักผ้า เพื่อขายกลางเดือน กค.นี้ โดยปัจจุบันกระแสตอบรับจากลูกค้าอยู่ในระดับดีมาก มีทั้งคนที่สนใจสินค้าเข้ามาสอบถามและคนที่จะลงทุนสั่งซื้อสินค้ากับเรา
เป้าหมายสูงสุดของเรา ณ ตอนนี้คือ เราอยากเห็น wash easy กระจายอยู่ทุกจุดทั่วประเทศไทย และเราจะพัฒนาสินค้าใหม่ๆ ภายใต้แบรนด์ wash easy ออกสู่ตลาด ถัดไปในอนาคต
เป็นยังไงกันบ้างครับ กับความมุ่งมั่น และอดทน ของพี่ๆ wash easy
พี่เค้ากระซิบมาบอกว่าตอนนี้ที่ทางร้านมีบริการซัก-อบฟรี ไปลองใช้กันเลยนะคร้าบ
ร้านตั้งอยู่ที่ฝั่งกังสดาล(ใกล้ๆกับเคี้ยงสาขากังสดาล)
สามารถติดต่อมาที่เบอร์ 090 2074428 หรือ
Facebook: wash easy.me คลิ๊ก >>>https://urlzs.com/P63RN ได้นะคร้าบบบบบบบ